
A Máltai Szeretetszolgálat önkénteseinek motivációja

Kulcsszavak: Máltai Szeretetszolgálat; önkéntesség; motiváció; segítségnyújtás
A Romániai Máltai Szeretetszolgálat (RmSzSz) 30 évvel ezelőtti megalapítása óta növekvő
mértékben veszi ki részét a szociális segítségnyújtásban. Ma 17 városban végeznek humanitárius
munkát, nagyobbrészt az önkéntesek segítségével. A körülbelül ezer önkéntes a tagok 95%-át
teszi ki. A kvalitatív és kvantitatív módszereket ötvöző felmérésünkben az RMSzSz aktív
önkénteseinek motivációját vizsgáltuk. Az online megosztott kérdőívünkre 8 fiókszervezet 138
önkéntese válaszolt. Eredményeink azt mutatják, hogy az önkénteseket leginkább az új
tapasztalatok szerzése, és a segítségnyújtás öröme motiválja. Kutatásunk 2024 márciusában zajló
kvalitatív szakaszában önkéntesekkel, ifjúsági vezetőkkel készítettünk interjúkat, így, a
történeteiken keresztül, igyekeztünk jobban megérteni az önkéntesség motivációt, az önkéntesek
szervezeten belüli szerepét, és megismerni a szervezet potenciális és jelenlegi önkéntesekre
vonatkozó programjait, különös tekintettel az önkéntesség szorgalmazását, és az önkéntesek
megtartását célzó tevékenységeket. Felmérésünk segít az önkéntesek motivációinak a
megismerésében, így hozzájárulunk a szervezet önkéntesekre vonatkozó stratégiájának a
korszerűsítéséhez is.



